《富池江上荡舟游望二首》
宋代·董嗣杲

江风吹得乌帽偏，江水惊秋狂拍船。
此身客远积乡梦，何日丹灵朝洞仙。
将军庙无老鸦异，罗汉院有古柏坚。
荡桨津头来往遍，北望淮云成怆然。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。